CALIVVLA i Blanco Palamera clausuren la III edició del Ressona
28 d’agost 2019

Les bandes CALIVVLA i Blanco Palamera seran les encarregades de tancar la tercera edició del festival Ressona que tindrà lloc divendres que ve 30 d'agost, a les 22.30 hores, als peus del Teatre Romà. Este doble concert reunix dues prometedores bandes de l'escena nacional que tindran l'oportunitat de presentar els seus treballs més recents.

  

CALIVVLA, un dels grups revelació del panorama valencià, pujarà a l'escenari del festival a les 22.30 hores per a mostrar el que ells diuen un “post-pop accelerat” amb influències del punk. Fa tan sols un any que CALIVVLA va saltar al panorama musical i ja és un grup imprescindible per a entendre les tendències de la nova era cultural en la Comunitat Valenciana, basades en l'efervescència de grups i gèneres. La banda presentarà els temes de CLV (2019), així com el senzill _Faraón_.

  

![](/media/k3bonh2e/60_c_calivvla.jpg)  

L'escenari del Ressona quedarà embriagat de “bon rotllo” i R&B a partir de les 23.30 hores amb Blanco Palamera, el duo compostel·là que acaba de publicar el seu nou treball, _Promesas_ (2019). L'elegància i la mescla de gèneres (pop urban, r&b contemporani i neopop) fan única a esta banda, que acaba d'unir-se al circuit de festivals nacionals com el San San de Benicàssim.

  

![](/media/lifne3h3/60_c_blancopalamera.jpg)  
Amb la incorporació de CALIVVLA, Blanco Palamera, o Crudo Pimento, el duo murcià que divendres passat va fer vibrar l'escenari del Ressona, este festival ha demostrat ser una guia dels grups nacionals i valencians que sonaran fort l'any vinent.  

  

Crudo Pimento va marcar un abans i un després en la tercera edició d'este festival amb el seu particular so i posada en escena. La banda va trencar els esquemes amb la seua mescla de cordes, electrònica i cant flamenc, per a expressar el seu amor per l'art en tots els seus vessants. Els murcians van mostrar el seu particular univers creatiu amb temes dels seus quatre treballs discogràfics: _Crudo Pimento_ (2013), _Fania Helvete_ (2015), _Teleiste Mouska_ (2017) i _Pantame_ (2019), l'àlbum gestat a Nova York.

  

![](/media/cmebpi2c/60_c_crudopimento_5.jpg)  
Foto Provi Morillas  
  

Totes les actuacions del Ressona són gratuïtes i es realitzen al costat de la Plaza del Restaurador Facundo Roca Ribelles de Sagunt. Els horaris estan disponibles en la web ressona.es. Més de 4.000 persones van acudir a la passada edició del festival, organitzat per l'Ajuntament de Sagunt i Sagunt Reviu amb el suport del Festival Sagunt a Escena i empreses de la localitat com Adetursa, Sagunto Distribución, Cervezas San Miguel i els restaurants Taverna de la Serp i Le Fou. ​  

*   [](http://www.facebook.com/sharer.php?u=https://aytosagunto.es/va/actualitat/calivvla-i-blanco-palamera-clausuren-la-iii-edicio-del-ressona/ "Facebook")
*   [](http://twitter.com/share?url=https://aytosagunto.es/va/actualitat/calivvla-i-blanco-palamera-clausuren-la-iii-edicio-del-ressona/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/calivvla-i-blanco-palamera-clausuren-la-iii-edicio-del-ressona/ "Linked In")
*   [](mailto:?body=https://aytosagunto.es/va/actualitat/calivvla-i-blanco-palamera-clausuren-la-iii-edicio-del-ressona/)